b"\n_START_ARTICLE_\nTalgo\n_START_PARAGRAPH_\nTalgo \xc3\xa9s un conjunt de trens creats per l'empresa espanyola Patentes Talgo.\n_START_SECTION_\nFuncionament\n_START_PARAGRAPH_\nEl funcionament d'aquest tren, es basa en el fet que, al rev\xc3\xa9s del que passa en els trens convencionals, en qu\xc3\xa8 les pestanyes de les rodes guien aquestes sobre el carril, aqu\xc3\xad s\xc3\xb3n els vagons que guien les rodes sobre el carril. A m\xc3\xa9s a m\xc3\xa9s cada vag\xc3\xb3 \xc3\xa9s suportat pel vag\xc3\xb3 del davant i pel seu eix, i en les composicions d'ample variable, les rodes s\xc3\xb3n independents, i no solid\xc3\xa0ries, unides per un eix com en els trens convencionals._NEWLINE_\xc3\x89s pel fet que cada vag\xc3\xb3 nom\xc3\xa9s porta un eix, que \xc3\xa9s menester que en cada composici\xc3\xb3 talgo existeixi un furg\xc3\xb3, que \xc3\xa9s el que proveeix aire comprimit per a la suspensi\xc3\xb3, aigua per als serveis i electricitat per a l'enllumenat, aire condicionat i escalfadors de tots els vagons, sent per tant la composici\xc3\xb3 aut\xc3\xb2noma de la m\xc3\xa0quina que l'arrossega._NEWLINE_D'altra banda, atesa la seva construcci\xc3\xb3, s\xc3\xb3n vagons curts, fets amb alumini, molt lleugers, estem parlant d'un pes de no m\xc3\xa9s de nou tones de mitjana, per 35 tones de mitjana d'un vag\xc3\xb3 normal. En no portar bastidor, a banda d'afavorir la q\xc3\xbcesti\xc3\xb3 del pes, afavoreix que els vagons siguin m\xc3\xa9s baixos, baixant el centre de gravetat (dificulta que bolquin), d\xc3\xb3na m\xc3\xa9s penetraci\xc3\xb3 aerodin\xc3\xa0mica, que facilita la velocitat, i redueix el consum._NEWLINE_La possibilitat de canviar d'amplada de via, en les instal\xc2\xb7lacions especials Talgo, fa que un tren que circula per un ample RENFE (1668 m/m), passi a circular per un ample internacional (1428 m/m) en un temps de no m\xc3\xa9s de vuit minuts per un tren de dos-cents metres de llargada, possibilitant sortir a Fran\xc3\xa7a, o circular per les vies AVE, sense que el passatge se n'adoni._NEWLINE_Tamb\xc3\xa9 el fet que la suspensi\xc3\xb3 sigui pneum\xc3\xa0tica (a partir de TALGO III), i del peculiar sistema de suspensi\xc3\xb3, els vagons circulen penjats de la suspensi\xc3\xb3, afavoreix el sistema pendular, que fa que el terra del vag\xc3\xb3 (tot ell), s'inclini per contrarestar la for\xc3\xa7a centrifuga, a partir de certa velocitat del tren._NEWLINE_Una altra peculiaritat que tenen els trens Talgo \xc3\xa9s que el sistema de frenat no es fa amb sabates com els trens convencionals, sin\xc3\xb3 amb discos, com els cotxes actuals, i amb sistema ABS, per reduir els desgastos de rodes i carrils. Aquest servei s\xc3\xad que dep\xc3\xa8n de la m\xc3\xa0quina que l'arrossega."